આનંદીબેને ગામના વિકાસ માટે સમયાનુકૂલ સુવિધાઓ મળતી રહે તથા લોક જરૂરિયાતના કામો જનસહયોગથી હાથ ધરાય તે માટે અધિકારીઓ, અમલીકરણ તંત્રવાહકો, ગ્રામજનો, અગ્રણીઓ સાથે બેઠકો યોજીને વિકાસ કામોની કાર્ય યોજના ધડશે તેમ સ્પષ્ટપણે જણાવ્યું હતું. ભૌતિક સુવિધા સાથે આ નવા કામો વિકાસને પ્રેરિત કરશે. મુખ્યમંત્રીએ ગામના કચરા તથા ગોબરમાંથી ગેસ-વર્મીકંપોઝ વગેરે તૈયાર કરીને ગામમાં જ તેનો ઉપયોગ થાય તે માટે, ગ્રામજનો દિકરીના જન્મની ઉજવણી પાંચ વૃક્ષ વાવીને ઉછેર કરે, તેવી પણ અપીલ કરી હતી. મુખ્યમંત્રીએ ગામના વિકાસકાર્યોમાં જનભાગીદારી જોડવાનો નવો વિચાર આપતા કહ્યું કે, પ્રત્યેક ગ્રામજન સ્વેચ્છાએ એક-એક કામ ઉપાડી લે અને તેને પૂર્ણ કરવા સુધીની જવાબદારી નિભાવે ત્યારેજ આદર્શ ગ્રામનું સપનું સૂપેરે પાર પાડી શકાય.